[{"text_idx": "#000000", "text": "FBUudised2022Konverents \u201cLugemisraskus: uskumustest toetamiseni\u201d30. aastapa\u0308eva konverents2021Meedia meistMeistAnnetamistalgud 29. nov \u2013 kvaliteetseid pildiraamatud igasse lugemispessa!Astu liikmeksLugemisu\u0308hingu liikmedPo\u0303hikiriJuhatusOsakonnadPartneridKontaktKoolitusedTelli koolitusO\u0303ppekavadTagasisideKoolitajad2021 koolitusedKirjatehnika2020 koolitusedO\u0303ppekorraldus, kvaliteedi tagamineTegevusEesti-siseneVa\u0308ikesed kodu-uurijadLugemispesaLugemisma\u0308ngudMuukeelsete laste pereliikmete o\u0303pitubaRahvusvaheline22. Euroopa Kirjaoskuse konverents Dublinis 4.-6.07.20223MRWe are Europe \u2013 Me oleme EuroopaElinetMaterjalidLugema ja kirjutama o\u0303ppimineHea lasteraamat / Hea noorteraamatLugemisma\u0308ngudVideod ja salvestisedAjaleht O\u0303psikKonverentsid2022Du\u0308sleksiaKoostatud materjalidIlmunud raamatudProjektidDu\u0308sleksia kapist va\u0308ljaDu\u0308sleksiapa\u0308evadDu\u0308sleksia \u2013 mitte ainult lastel"}, {"text_idx": "#000001", "text": "2022Konverents \u201cLugemisraskus: uskumustest toetamiseni\u201d30. aastapa\u0308eva konverents2021Meedia meist"}, {"text_idx": "#000003", "text": "Annetamistalgud 29. nov \u2013 kvaliteetseid pildiraamatud igasse lugemispessa!Astu liikmeksLugemisu\u0308hingu liikmedPo\u0303hikiriJuhatusOsakonnadPartneridKontakt"}, {"text_idx": "#000004", "text": "Telli koolitusO\u0303ppekavadTagasisideKoolitajad2021 koolitusedKirjatehnika2020 koolitusedO\u0303ppekorraldus, kvaliteedi tagamine"}, {"text_idx": "#000006", "text": "Va\u0308ikesed kodu-uurijadLugemispesaLugemisma\u0308ngudMuukeelsete laste pereliikmete o\u0303pituba"}, {"text_idx": "#000008", "text": "Lugema ja kirjutama o\u0303ppimineHea lasteraamat / Hea noorteraamatLugemisma\u0308ngudVideod ja salvestisedAjaleht O\u0303psikKonverentsid2022"}, {"text_idx": "#000009", "text": "Koostatud materjalidIlmunud raamatudProjektidDu\u0308sleksia kapist va\u0308ljaDu\u0308sleksiapa\u0308evadDu\u0308sleksia \u2013 mitte ainult lastel"}, {"text_idx": "#000010", "text": "Algab va\u0308ikeste kodu-uurijate 13. tegevusaasta"}, {"text_idx": "#000011", "text": "Eesti Lugemisu\u0308hing ja Ja\u0308rvamaa Muuseum koosto\u0308o\u0308s Eesti Ringha\u0308a\u0308lingumuuseumiga kuulutavad va\u0308lja 13. u\u0308leriigilise va\u0308ikeste kodu-uurijate uurimisto\u0308o\u0308de konkursi 3.-6. klasside o\u0303pilastele."}, {"text_idx": "#000012", "text": "Ka\u0308esoleva o\u0303ppeaasta uurimisto\u0308o\u0308 teema on \u201eMeie pere kuulab ja vaatab\u201d. Uurimisto\u0308o\u0308st vo\u0303iks na\u0308iteks va\u0308lja tulla, millega kodus vo\u0303i vanavanemate juures kuulatakse-vaadatakse: kas kodus on raadio ja teler vo\u0303i kasutatakse kaasaegseid nutiseadmeid; kas midagi kuulatakse-vaadatakse koos vo\u0303i on igal pereliikmel \u201eoma masin\u201d; mida vanemad ja vanavanemad ma\u0308letavad lapsepo\u0303lve raadiokuulamisest ja telerivaatamisest; mis on pereliikmete lemmiksaated ja kes on lemmiksaatejuhid."}, {"text_idx": "#000014", "text": "Ka\u0308sitsi kirjutatud uurimisto\u0308o\u0308d palume saata 13. ma\u0308rtsiks 2023 Tiina Kivima\u0308e aadressil Soo 18-22, Paide linn, 72714"}, {"text_idx": "#000016", "text": "Ku\u0308simustega vo\u0303ib po\u0308o\u0308rduda aadressil "}, {"text_idx": "#000017", "text": "Paljudes u\u0308ldhariduskoolides viljeletakse kodu-uurimuslikku tegevust juba algklassides, ka\u0308esolev konkurss on selle tegevuse motivaatoriks. Projekti tulemusel talletatakse hulgaliselt va\u0308a\u0308rtuslikke ma\u0308lestusi, paraneb laste lugemis- ja kirjaoskus, saadakse uurimisto\u0308o\u0308 koostamise esimesed kogemused ning oskused. Koos loevad ja kirjutavad va\u0308ikesed ja suured pereliikmed, seega saavad pereva\u0308a\u0308rtused eesma\u0308rgistatud tegevuse la\u0308bi tugevdatud."}, {"text_idx": "#000018", "text": "Lo\u0303ppes va\u0308ikeste kodu-uurijate uurimisto\u0308o\u0308de konkurss \u201eTerves kehas terve vaim\u201d"}, {"text_idx": "#000020", "text": "Lo\u0303ppes va\u0308ikeste kodu-uurijate uurimisto\u0308o\u0308de konkurss"}, {"text_idx": "#000021", "text": "Paide o\u0303petajate, Eesti Lugemisu\u0308hingu liikmete poolt algatatud ja juhitud u\u0308leriigiline va\u0308ikeste kodu-uurijate tegevus - uurimisto\u0308o\u0308de koostamine ning ka\u0308sikirjaline vormistamine on ja\u0308tkusuutlik ka 12 aastat hiljem. Konkursile teemaga \u201eTerves kehas terve vaim\u201d esitati 93 uurimisto\u0308o\u0308d 11 koolist."}, {"text_idx": "#000025", "text": "11. septembril peeti 11. korda Eesti Lugemisu\u0308hingu ja Ja\u0308rvamaa Muuseumi poolt korraldatud u\u0308leriigilise 3.-6. klasside kodu-uurijate vo\u0303istluse ta\u0308nupa\u0308eva ja konverentsi."}, {"text_idx": "#000026", "text": "2020/2021. aasta vo\u0303istlusele saadeti Eesti ja Soome 15 koolist 109 uurimisto\u0308o\u0308d teemal \u201eMeie pere vanad asjad\u201c. Lapsed kirjeldasid oma suguvo\u0303sas hoolega alles hoitud vanavara pressraudadest, piiblitest, vindla-va\u0308ntadest koduorelite ja aitadeni va\u0308lja. Po\u0303nev oli lugeda na\u0308iteks po\u0303lvest-po\u0303lve pa\u0308randatavatest ehetest, ehedal kujul sa\u0308ilinud kempsust, hammastega tikitud ka\u0308sito\u0308o\u0308st, Austraaliasse ja tagasi ra\u0308nnanud ku\u0308barast."}, {"text_idx": "#000027", "text": "Eesti Piimandusmuuseum tutvustas ku\u0308lalistele muuseumi aardeid ja pakkus koosto\u0308o\u0308s Imavere Po\u0303hikooliga vo\u0303imalust to\u0308o\u0308tubades piimaga seotud tegevusi proovida. Nii said lapsed ise ja\u0308a\u0308tist ja vo\u0303id teha, keefiriga va\u0308rvida, vo\u0303inugadele mustrit po\u0303letada ja piimapakke kujundada."}, {"text_idx": "#000028", "text": "Ta\u0308nupa\u0308ev ja\u0308tkus konverentsiga, kus kuus noort kodu-uurijat oma vo\u0303istlusto\u0308id tutvustasid. Loore ja Albert Birkenfeldt Kuressaarest jutustasid muhedalt tohtrina leiba teeninud vanaisa Reinholdi vana-aegsete arstiriistade kollektsioonist: \u201eTore, et meie vanaisal on palju po\u0303nevaid asju. Nu\u0308u\u0308d oskame vanaisa rohkem hinnata.\u201c Vastseliina poiss Jaagup Ots uuris oma vana-vanaonu Arno noorusaega, mil ku\u0308u\u0308ditamiste ja so\u0303jahirmus metsa peitu poeti. Jaagup jo\u0303udis ja\u0308reldusele, et tema isa vanaonu oli tark, vapper ja nutikas ning Jaagupil endal on Eestis hea elu."}, {"text_idx": "#000029", "text": "Vo\u0303istluse korraldajad Heli Prii, Eve Krais ja Tiina Kivima\u0308e tunnustasid ko\u0303iki osalejaid, tublimatele jagati kiidukirju ja raamatuid. Alati on emotsionaalselt ko\u0303ige hinnalisemad isevalmistatud auhinnad \u2013 seekord ka\u0308sitsi saetud puidust kuuma-alused, Ja\u0308rvamaa taimedest teesegud ja korraldajate keedetud ta\u0308numoosid."}, {"text_idx": "#000030", "text": "Traditsiooniliselt kuulutati va\u0308lja ja\u0308rgmise vo\u0303istluse teema. 2022. aasta kevadeks oodatakse noortelt kodu-uurijatelt uurimusi teemal \u201eTerves kehas terve vaim\u201c."}, {"text_idx": "#000070", "text": "Ku\u0308mnes u\u0308leriigiline va\u0308ikeste kodu-uurijate pa\u0308ev"}, {"text_idx": "#000072", "text": "Va\u0308ikesed kodu-uurijad pidasid 10. su\u0308nnipa\u0308eva"}, {"text_idx": "#000073", "text": "11. septembril kutsuti Ja\u0308rvamaale Roosna-Alliku mo\u0303isa ta\u0308nupa\u0308evale need 3.-6. klasside o\u0303pilased, kes olid 2019/2020. o\u0303ppeaastal kirjutanud vabariiklikule vo\u0303istlusele kodu-uurimusto\u0308o\u0308 teemal \u201eMeie kandi keel ja kombed\u201c. Vo\u0303istlusele saadeti kokku 70 vo\u0303istlusto\u0308o\u0308d. Korraldajate suureks u\u0308llatuseks osalesid ka o\u0303pilased Soomest ja Austraaliast."}, {"text_idx": "#000075", "text": "Ta\u0308nupa\u0308eval ja\u0308tkus po\u0303nevaid tegevusi nii va\u0308ikestele kui suurtele. Samal ajal kui juhendajad korrektsest eesti keele kasutamisest ko\u0303ike teadva Tartu u\u0308likooli emakeeleo\u0303petuse dotsendi Helin Puksandi o\u0303petusso\u0303nu kuulasid, ka\u0308isid lapsed Pa\u0308rnu jo\u0303e algust uurimas. Ku\u0308lalistele tutvustati Roosna-Alliku kaunist mo\u0303isahoonet. Toimus konverents, jagati rohkelt kiiduso\u0303nu vo\u0303istlusel osalenutele ja nende juhendajatele. 2020/2021. o\u0303ppeaasta vo\u0303istluse teemaks valiti \u201eMeie kodu vanad asjad\u201c."}, {"text_idx": "#000076", "text": "Kultuuriminister To\u0303nis Lukas pani konverentsil esinedes lastele su\u0308damele enne kusagile kaugele ra\u0308ndamist oma kodu ha\u0308sti tundma o\u0303ppida."}, {"text_idx": "#000078", "text": "Ja\u0308rvamaa Muuseumi teadusjuht Ru\u0308ndo Mu\u0308lts tunnustas o\u0303pilasi ku\u0308mne aasta jooksul u\u0308le 850 kodu-uurimisto\u0308o\u0308 koostamise eest: \u201eSee on to\u0303epoolest va\u0308ga-va\u0308ga suur panus eesti kultuurilukku.\u201c"}, {"text_idx": "#000106", "text": "U\u0308heksas u\u0308leriigiline va\u0308ikeste kodu-uurijate pa\u0308ev"}, {"text_idx": "#000108", "text": "Va\u0308ikesed kodu-uurijad pidasid 9. ta\u0308nupa\u0308eva nalja ja naeruga"}, {"text_idx": "#000109", "text": "Eestimaa va\u0308ikesed kodu-uurijad ning nende juhendajad said 6. septembril Paides toimunud ta\u0308nupa\u0308eval kokku juba u\u0308heksandat korda. Vo\u0303istlusele \u201cNaer on terviseks\u201d laekus 77 kodu-uurimuslikku ka\u0308sitsi kirjutatud to\u0308o\u0308d Eestimaa 16 koolist."}, {"text_idx": "#000112", "text": "O\u0303pilaste to\u0308o\u0308dest ja\u0308a\u0308b ikka ja ja\u0308lle ko\u0303lama mo\u0303te, kui oluline on lastele pere ja sugulastega koos veedetud aeg. Vo\u0303istluse korraldajad on va\u0308ga ro\u0303o\u0303msad po\u0303lvkondade vahelise sideme loomise o\u0303hutajate rolli u\u0308le. Rasmus Tarassov Aegviidust kirjutas, \u201cMina tahtsin kindlasti uurida oma vanemaid ja kolme vanavanemat. Ma soovisin niisama neist rohkem teada saada, mitte ainult koolito\u0308o\u0308 tarbeks.\u201d Peeglisse vaatama sundis Simuna tu\u0308druku Laura Palli mo\u0303te, \u201cIga pa\u0308ev vo\u0303iks olla nn kohustuslik naljapa\u0308ev, siis ei oleks nii palju kurjust ja o\u0303elust.\u201d"}, {"text_idx": "#000113", "text": "Ta\u0308nupa\u0308eval kuulutati va\u0308lja ka 10. vo\u0303istluse teema. 3.-6. klasside o\u0303pilaste kodu-uurimuslikke kirjutisi teemal \u201cMeie kandi keel ja kombed\u201d oodatakse 2020. aasta ma\u0308rtsikuus. Ta\u0308psema info ja vo\u0303istlusto\u0308o\u0308 koostamise juhendi leiavad huvilised Eesti Lugemisu\u0308hingu kodulehelt. Vo\u0303istlus toimub kolme Paide o\u0303petaja eestvedamisel ja Eesti Lugemisu\u0308hingu ning Ja\u0308rvamaa Muuseumi toel."}, {"text_idx": "#000116", "text": "Tubli oma ma\u0308lestustele tuginenud uurimisto\u0308o\u0308"}, {"text_idx": "#000118", "text": "Va\u0308ga po\u0303nev ja po\u0303hjalik uurimisto\u0308o\u0308"}, {"text_idx": "#000121", "text": "Va\u0308ga po\u0303hjalik ja po\u0303nev uurimisto\u0308o\u0308"}, {"text_idx": "#000136", "text": "Kaheksas u\u0308leriigiline va\u0308ikeste kodu-uurijate pa\u0308ev"}, {"text_idx": "#000138", "text": "Va\u0308ikesed kodu-uurijad pidasid Ja\u0308rvamaal ta\u0308nupa\u0308eva"}, {"text_idx": "#000139", "text": "Eesti Lugemisu\u0308hing kuulutas koosto\u0308o\u0308s Paide U\u0308hisgu\u0308mnaasiumiga 2017. aasta septembrikuus va\u0308lja kaheksanda va\u0308ikeste kodu-uurijate konkursi teemal \u201eMeie pere 100 aastat tagasi\u201c."}, {"text_idx": "#000141", "text": "4.juunil toimus Eestimaa su\u0308dames juba kaheksandat korda va\u0308ikeste kodu-uurijate ta\u0308nupa\u0308ev. Pa\u0308ev sai alguse Tu\u0308ril Eesti Ringha\u0308a\u0308lingumuuseumis, kus ajalugu ha\u0308sti tundvad Ja\u0308rvamaa mehed Juhan Sihver, Kaarel Aluoja ja Ru\u0308ndo Mu\u0308lts ko\u0303ikidele vo\u0303istlusel osalenud o\u0303pilastele ning nende juhendajatele Tu\u0308ri linna ja muuseumit tutvustasid. Konverents po\u0303nevamate to\u0308o\u0308de tutvustamise, kiidukirjade jagamise ja uue uurimisteema va\u0308ljakuulutamisega toimus Paide U\u0308hisgu\u0308mnaasiumis. Kooli rahvatantsuru\u0308hmad avasid konverentsi imeilusate tantsudega. Uurimisto\u0308o\u0308de tutvustajatele pakkus tehnilist tuge infojuht Andrus Kopliste. Vo\u0303istluse korraldajad ootavad ka\u0308sitsi kirjutatud uurimisto\u0308id teemal \u201eNaer on terviseks\u201c 2019. aasta 1. ma\u0308rtsiks."}, {"text_idx": "#000142", "text": "Aastatepikkune kogemus na\u0308itab, et kodu-uurijate ja\u0308relkasv tunneb huvi oma juurte vastu ning va\u0308a\u0308rtustab eri po\u0303lvkondade vahelist sidet. Konkursile saadetud to\u0308o\u0308des kirjutavad o\u0303pilased, kui palju toredaid koosolemise hetki ja po\u0303nevaid lugusid pakkusid neile kokkusaamised ja vestlused vanemate ja vanavanematega. Kuressaare Gu\u0308mnaasiumi 3.klassi tu\u0308druk Maarja Po\u0303der kirjutas oma uurimisto\u0308o\u0308s, et tema su\u0308ndimise ajaks oli vanavanaema Adelaida juba rohkem kui ku\u0308mme aastat surnud olnud. To\u0308o\u0308 kokkuvo\u0303ttest vo\u0303ib lugeda: \u201cNu\u0308u\u0308d oskan vanavanaema endale palju rohkem ette kujutada ja on isegi tunne nagu oleksin temaga korra kohtunud.\u201c"}, {"text_idx": "#000157", "text": "Seitsmes u\u0308leriigiline va\u0308ikeste kodu-uurijate pa\u0308ev"}, {"text_idx": "#000159", "text": "VII va\u0308ikeste kodu-uurijate vo\u0303istlus 3.-6. klasside o\u0303pilastele \u201eIse tehtud, ha\u0308sti tehtud\u201c on ajalooks saanud. 2016/2017 o\u0303ppeaastal osales Paide U\u0308hisgu\u0308mnaasiumi ja Eesti Lugemisu\u0308hingu korraldatud konkursil 16 Eestimaa kooli 56 vo\u0303istlusto\u0308o\u0308ga. Ma\u0308rkimist va\u0308a\u0308rib fakt, et 49st individuaalsest uurimusest 31 olid koostanud poisid."}, {"text_idx": "#000160", "text": "Ju\u0308ri Gu\u0308mnaasiumi o\u0303petaja Margit Rohusaar, kes on oma o\u0303pilastega osalenud konkursil igal aastal, u\u0308tles, et katsub ikka u\u0308les leida lapsed, kellel uurimispisik sees on. Simuna Kooli o\u0303pilane Andry Pent kirjutas oma to\u0308o\u0308 kokkuvo\u0303ttes: \u201eArvan, et ko\u0303ik peaksid proovima midagi ise teha, sest tunne, kui tegu tehtud, asi valmis, on ha\u0308sti vo\u0303imas. Va\u0308ga hea tunne on.\u201c"}, {"text_idx": "#000161", "text": "15. septembril peeti kaunis Lasila Mo\u0303isakoolis ta\u0308nupa\u0308eva, kuhu olid kutsutud ko\u0303ik konkursil osalejad koos 30 juhendajaga. Kohaliku kooli ajalooo\u0303petaja Tiina Rumm korraldas koos abilistega ekskursiooni mo\u0303isas ja selle u\u0308mbruses, lastele toimusid to\u0308o\u0308toad ning juhendajatele veebikeskkonda Ajapaik tutvustav loeng. Konverentsil tutvustasid noored autorid kuulajatele omana\u0308olisemaid to\u0308id. Lu\u0308manda Kooli rahvariietes lapsed pidasid saare murdes vahvat \u201eA\u0308marikutundi\u201c. Vo\u0303istluse korraldajad jagasid osalejatele kiidukirju ja ta\u0308numoose."}, {"text_idx": "#000173", "text": "Aste Po\u0303hikool, juhendaja Sirje Pere"}, {"text_idx": "#000174", "text": "Paide Valla Lasteaed-Kool, juhendaja Urve Salm"}, {"text_idx": "#000175", "text": "Eestimaa 100ndat su\u0308nnipa\u0308eva ta\u0308histavad va\u0308ikesed kodu-uurijad uurimisto\u0308o\u0308dega \u201eMeie pere 100 aastat tagasi\u201c. Ootame ka\u0308sitsi kirjutatud vo\u0303istlusto\u0308id Paide U\u0308hisgu\u0308mnaasiumi aadressil 15. jaanuariks 2018.a."}, {"text_idx": "#000179", "text": "Kuuendat korda tunnustati parimaid va\u0308ikeseid kodu-uurijaid"}, {"text_idx": "#000180", "text": "Paide U\u0308hisgu\u0308mnaasiumi o\u0303petajad Heli Prii, Eve Krais ja Tiina Kivima\u0308e on koosto\u0308o\u0308s Eesti Lugemisu\u0308hinguga kuus aastat korraldanud va\u0308ikeste kodu-uurijate konkurssi. Nende aastate jooksul on koostanud ka\u0308sitsi kirjutatud uurimused oma peredest ja kodudest ligi 1200 3.-6. klasside o\u0303pilast u\u0308le kogu Eestimaa."}, {"text_idx": "#000181", "text": "2016. aasta vo\u0303istluse \u201eKodumaja jutustab\u201c ta\u0308nuu\u0308ritus, kuhu oli kutsutud 116 uurimuse kirjutanud last koos 70 juhendajaga, toimus 10.septembril Tallinnas. Ku\u0308lalistele avas oma kodumaja, Rootsi Mihkli kiriku ukse o\u0303petaja Patrik Go\u0308ransson. Tallinna vanalinna tutvustasid kunstiajaloolane Ju\u0308ri Kuuskemaa, Toomkooli o\u0303petaja Heiki Haljasorg, Paide U\u0308hisgu\u0308mnaasiumi vilistlane Kadi Kallas ja Gustaf Adolfi Gu\u0308mnaasiumi noorgiidid. Pedagoogika Arhiivmuuseumis toimus konverents, kus esitleti po\u0303nevamaid to\u0308id, jagati korraldajate keedetud ta\u0308numoose ja kiituse kirju ning kuulutati va\u0308lja uue konkursi teema: \u201eIse tehtud, ha\u0308sti tehtud\u201c."}, {"text_idx": "#000183", "text": "Ju\u0308ri Gu\u0308mnaasiumi 3.klassi poiss Tuudur Jakob Padari kirjutas oma uurimuses: \u201eKa\u0308esolev uurimisto\u0308o\u0308 on lu\u0308hikokkuvo\u0303te vanaemal ja vanaisal pool elu kestnud to\u0308o\u0308st. Pea 30 aastat kulus aega selleks, et ehitada oma perele kodumaja. To\u0308o\u0308 kirjutamise ka\u0308igus sain teada, et kui sa tahad midagi va\u0308ga, siis tee nagu tahad ja vo\u0303ib kuluda palju aastaid, aga kui u\u0308ritad, siis sa saad soovitud tulemuse.\u201c"}, {"text_idx": "#000189", "text": "Are Kool / juh Marju Sepp"}, {"text_idx": "#000208", "text": "Viies u\u0308leriigiline va\u0308ikeste kodu-uurijate pa\u0308ev"}, {"text_idx": "#000210", "text": "Paide U\u0308hisgu\u0308mnaasiumi ja Eesti Lugemisu\u0308hingu toel toimus 11.septembril Paides vabariikliku va\u0308ikeste kodu-uurijate vo\u0303istluse ta\u0308nupa\u0308ev. 3.-6. klasside o\u0303pilased 30st Eestimaa koolist olid konkursile \u201eKa\u0308bi ei kuku ka\u0308nnust kaugele\u201c saatnud 103 ka\u0308sitsi kirjutatud uurimust. 63 juhendajana nimetati nii o\u0303petajaid kui noorte autorite pereliikmeid."}, {"text_idx": "#000212", "text": "Konverentsil esitleti viit eriilmelist uurimisto\u0308o\u0308d mitme sugupo\u0303lve tantsijatest, o\u0303petajatest, tordimeistritest, kunstnikest; kirjeldati perede u\u0308hiseid tegevusi, harjumusi ning va\u0308liseid sarnasusi. Ko\u0303lama ja\u0308i autorite suur ro\u0303o\u0303m perega koosveedetud ajast. Su\u0308damesse la\u0308ksid u\u0308ht vo\u0303iduto\u0308o\u0308d juhendanud vanaema so\u0303nad: \u201eTa\u0308nu konkursile sain oma lapselapsega nii palju ra\u0308a\u0308kida.\u201c Enne su\u0308nnipa\u0308evatordi so\u0308o\u0308mist kuulutasid Paide U\u0308hisgu\u0308mnaasiumi o\u0303petajad, va\u0308ikeste kodu-uurijate vo\u0303istluse eestvedajad Heli Prii, Eve Krais ja Tiina Kivima\u0308e va\u0308lja kuuenda konkursi teema \u201eKodumaja jutustab\u201c."}, {"text_idx": "#000229", "text": "Neljas u\u0308leriigiline va\u0308ikeste kodu-uurijate pa\u0308ev"}, {"text_idx": "#000231", "text": "Paide U\u0308hisgu\u0308mnaasiumi ja Eesti Lugemisu\u0308hingu korraldatud 3.-6. klassi kodu-uurimisto\u0308o\u0308de vo\u0303istlusele saabus sel aastal 87 to\u0308o\u0308d 23st Eestimaa koolist. O\u0303pilased meenutasid, uurisid ja kirjutasid, kuidas nad ise, nende o\u0303ed-vennad, vanemad ja vanavanemad lugema o\u0303ppisid. Su\u0308ndmust kajastas ka O\u0303petajate leht."}, {"text_idx": "#000232", "text": "13.septembril Ja\u0308rvamaal Vargama\u0308el toimunud ta\u0308nupa\u0308evale olid kutsutud ko\u0303ik vo\u0303istlusel osalejad koos juhendajatega. Kuna tegemist on kirjanik Anton Hansen Tammsaare su\u0308nnikoduga, siis avasid Paide U\u0308hisgu\u0308mnaasiumi 7.klassi o\u0303pilased pa\u0308eva kirjaniku elust jutustava lavastusega. Ligi 100 noort kodu-uurijat jagati eri va\u0308rvi maiustuste meelitusel va\u0308iksematesse gruppidesse ning ringka\u0308igud muuseumi giidide saatel vo\u0303isid alata. Tegutsesid ka to\u0308o\u0308toad, kus o\u0303piti va\u0308rvilist no\u0308o\u0308ri punuma ning teistmoodi lugema. Nimelt tutvuti orkestri partituuri loomise ja selle ja\u0308rgi ru\u0308tmipillidel musitseerimisega."}, {"text_idx": "#000233", "text": "Toimus juba traditsiooniks saanud konverents omana\u0308olisemate to\u0308o\u0308de tutvustamiseks. Laste ko\u0303rval ko\u0303nelesid ka to\u0308id juhendanud ema ja vanaisa. Tunnustuse parima uurimisto\u0308o\u0308 eest said 11 o\u0303pilast ja 5 kollektiivi:"}, {"text_idx": "#000250", "text": "Meie konkursil on la\u0308bi nelja aasta olnud tuntav peresidemete va\u0308a\u0308rtustamine. Juhendajate hulgas on ja\u0308rjest rohkem pereliikmeid ning lapsed tunnustavad koduste abi oma to\u0308o\u0308de kokkuvo\u0303tetes va\u0308ga su\u0308damlikult. See soojus kandub la\u0308bi ka\u0308sitsi kirjutatud uurimuste ka hindajateni. Ka uue vo\u0303istluse teema idee tekkis laste to\u0308id lugedes. 4. klassi tu\u0308druk Eliise Rapla U\u0308hisgu\u0308mnaasiumist uuris oma to\u0308o\u0308s lugemao\u0303ppimist la\u0308bi kolme po\u0303lvkonna ja jo\u0303udis kokkuvo\u0303ttes toreda ja\u0308relduseni: \u201e...minu perekonnas on lugemine olnud igau\u0308hele u\u0308hel vo\u0303i teisel moel ikkagi meeldiv kui mitte lapsena, siis vanemas eas nauditav. Kui vanem armastab lugemist ja laps seda ma\u0308rkab, siis saab omalegi va\u0308ikese pisiku ku\u0308lge.\u201c Samuti 4. klassi tu\u0308drukule Aliisele Ju\u0308ri Gu\u0308mnaasiumist loeti mudilasena tihti ette raamatut \u201eEnnemuistsed jutud Reinuvaderist Rebasest\u201c. Tema to\u0308o\u0308st selgub: \u201eOn po\u0303nev aru saada, miks mulle lugemine meeldib ning miks just loomalood. See ta\u0308hendab, et vanematel on suur roll, millised huvid on nende lastel.\u201c"}, {"text_idx": "#000251", "text": "Kolmas u\u0308leriigiline va\u0308ikeste kodu-uurijate pa\u0308ev"}, {"text_idx": "#000253", "text": "Terve maa on kokku aetud, lapsed Paidesse kutsutud"}, {"text_idx": "#000254", "text": "13. septembril said Paides kolmandal va\u0308ikeste kodu-uurijate pa\u0308eval kokku 95 4.-7. klassi o\u0303pilast 25st Eestimaa koolist."}, {"text_idx": "#000255", "text": "Ta\u0308nupa\u0308evale kutsutud lapsed osalesid Paide U\u0308hisgu\u0308mnaasiumi, Eesti Lugemisu\u0308hingu ja J. Ka\u0308isi seltsi projektis \u201eVa\u0308ikesed kodu-uurijad\u201c, kirjutades uurimisto\u0308o\u0308 u\u0308ldteemal \u201eNii tore on olla, kui pere on koos\u201c. Vo\u0303istlusto\u0308id laekus 82. Kirjutati peretraditsioonidest la\u0308bi kolme po\u0303lvkonna, vanavanemate pulmapidudest, to\u0308o\u0308talgutest, pere kadri-, mardi- ja jo\u0303ulukommetest jpm."}, {"text_idx": "#000256", "text": "Pa\u0308rast pa\u0308eva avamist Paide Vallima\u0308el jagunesid ku\u0308lalised gruppidesse, et Paide u\u0308hisgu\u0308mnaasiumi 6.a klassi o\u0303pilaste juhendamisel tutvuda linnaga. Linnaralli valmistas ette o\u0303petaja Ellen Rosimannus."}, {"text_idx": "#000257", "text": "Neil ilmast ilma u\u0308ks laul"}, {"text_idx": "#000258", "text": "Peale lo\u0303unat alustas tegevust o\u0303pilaste to\u0308o\u0308tuba, kus o\u0303petaja Tiina Kivima\u0308e na\u0308puna\u0308idete abiga koostati pere sugupuu."}, {"text_idx": "#000260", "text": "Juhendajad o\u0303petajad arutlesid samal ajal paneelvestlusel, kuidas uurimisto\u0308o\u0308 koostamine lastele jo\u0303u- ja meelepa\u0308raseks muuta ning kuidas vanemaid to\u0308o\u0308sse haarata. U\u0308ksmeelselt leiti, et vaatamata suurele aja- ja energiakulule paneb to\u0308o\u0308de kirjutamine silmad sa\u0308rama lastel, vanematel ja juhendajatel. Samuti oldi seda meelt, et juhendis no\u0303utav ka\u0308sikirjaline to\u0308o\u0308 esitamine peab ja\u0308a\u0308ma."}, {"text_idx": "#000264", "text": "2012\\13. o\u0303ppeaasta kodu-uurimisto\u0308o\u0308de parimatele autoritele ja juhendajatele jagus palju kiituskirju."}, {"text_idx": "#000280", "text": "Korraldajad ka\u0308ivad nagu uni peale."}, {"text_idx": "#000281", "text": "Traditsioon ja\u0308tkub \u2013 kolmandal va\u0308ikeste kodu-uurijate pa\u0308eval kuulutas Eesti Lugemisu\u0308hingu juhatuse liige, lastekirjanduse uurija Mare Mu\u0308u\u0308rsepp va\u0308lja 2013\\14. o\u0303ppeaasta teema - \u201eKuidas me lugema o\u0303ppisime\u201c."}, {"text_idx": "#000282", "text": "Uurimisto\u0308o\u0308de esitamise ta\u0308htaeg on 1. ma\u0308rts 2014. To\u0308o\u0308 kirjutamist abistav juhend ja postiaadress on Paide U\u0308hisgu\u0308mnaasiumi kodulehel "}, {"text_idx": "#000283", "text": "Ettevo\u0303tmise algataja Heli Prii meenutas asjaolu, mis ko\u0303nealusele vo\u0303istlusele - I-II kooliastet ho\u0303lmav kodu-uurimisliikumine - to\u0303uke andis. Mo\u0303ni aasta tagasi sa\u0308ttis tema toona II klass end osalema maakonna kodu-uurimispa\u0308eval, kus osalesid vanema kooliastme o\u0303pilased. Seepeale tuligi mo\u0303te korraldada noorematele koolilastele eraldi u\u0308leriigiline kodu-uurimise vo\u0303istlus, ja nii on lugu juba kolm aastat toredasti kestnud. U\u0308helt poolt aitab kodu-uurimisto\u0308o\u0308de koostamine ko\u0303ikidel osalevatel lastel end arendada, teisalt aga avardab see tegevus oluliselt ta\u0308iskasvanute, nii o\u0303petajate, lastevanemate kui teiste huviliste arusaama laste vo\u0303imetest. Lugedes selle aasta to\u0308id kerisid mul peas sellised mo\u0303tted:"}, {"text_idx": "#000284", "text": "- laste to\u0308id on peaaegu vo\u0303imatu vo\u0303rrelda, sest ko\u0303ikidest to\u0308o\u0308dest, mis sellisele vo\u0303istlusele jo\u0303uavad, o\u0303hkub siirust ja suhtlemisro\u0303o\u0303mu ning teadasaamishuvi, iga kirjutise taga on laps kui oma perekonnaelu ekspert;"}, {"text_idx": "#000285", "text": "- neid to\u0308id tuleb sa\u0308ilitada ja nende sisu tuleb tutvustada vo\u0303imalikult laiale u\u0308ldsusele,"}, {"text_idx": "#000286", "text": "- kindlasti tuleb neid to\u0308id na\u0308idata o\u0303petajakoolituse u\u0308lio\u0303pilastele, et nad tahaksid ise ka lastega koos uurida;"}, {"text_idx": "#000287", "text": "- ko\u0303ike, mida lapsed suudavad teha, peavad nad ka saama teha, ja vo\u0303ib-olla on noorematel koolilastel nende erksa uudishimu ja lapseliku avatuse poolest isegi teatavad eelised selliseks pere-teemaliseks uurimisto\u0308o\u0308s - vo\u0303rreldes veidi vanemate o\u0303pilastega, kelle huvid veavad neid kodust va\u0308lja."}, {"text_idx": "#000288", "text": "O\u0303nneks on laste kodu-uurimisliikumine mitmes koolis kujunenud juba omaette koolisiseste konverentside va\u0308a\u0308riliseks."}, {"text_idx": "#000289", "text": "Seda, et uurimine on laste jaoks huvitav ja paras to\u0308o\u0308, kinnitasid juhendavad o\u0303petajad: Ju\u0308ri Gu\u0308mnaasiumi Margit Rohusaar va\u0308itis, et lapsed ise ei pea seda to\u0308o\u0308d raskeks. See on po\u0303nev, sest saab oma pere kohta rohkem teada. Kuressaare Gu\u0308mnaasiumi o\u0303petaja Grete Pihl to\u0303i esile, et kodu-uurimine ja oma pereliikmete lugude kirjapanek aitab lastel paremini sisse elada 5. klassis algavasse ajalookursusesse. Mitmel pool on o\u0303petajad osanud kodu-uurimisto\u0308o\u0308 koostamist ladusalt u\u0308hendada tunniplaaniliste ainetega - kas on valikaineks kodulugu, vo\u0303i siis juhendatakse to\u0308o\u0308 osade koostamist eesti keele, inimeseo\u0303petuse jm ainetundide tegevustes."}, {"text_idx": "#000290", "text": "Korraldajatele soovin palju jo\u0303udu ja julgust ja\u0308rgmistel aastatel kasvavat to\u0308o\u0308koormat huvitatud osapooltega jagada. Kindlasti tuleb mo\u0303elda nende to\u0308o\u0308de avaldamisele, kuna kirjutatu ta\u0308hendus on ajas avarduv."}]